Jaan Ehlvest

Jaan Ehlvest (sündinud 14. oktoobril 1962 Tallinnas) on Eesti, Nõukogude Liidu ja USA maletaja.

Tema treener aastail 1986–1990 oli Aleksander Veingold. Ta täitis suurmeistri normi 1987. aastal.

1988. aastal tuli ta maailma karikaturniiril Belfortis Garri Kasparovi ja Anatoli Karpovi järel kolmandaks.

Ehlvest oli pikka aega Eesti esimaletaja, kuid konfliktide tõttu Eesti Maleliidu juhatusega esindab ta 2006. aastast Ameerika Ühendriike.

2010. aasta märtsi seisuga on ta ELO-reiting 2598. USA maletajatest on ta 8. kohal.FIDE Chess Profile: Jaan Ehlvest

2008. aastal valmis temast dokumentaalne portreefilm "Mängija" (režissöör Kaupo Kruusiauk).

Teosed
"Mäng 1999". 2001
"The Story of a Chess Player". New York 2004. ISBN 0-9763891-0-X

Isiklikku
Jaan Ehlvesti vend oli Jüri Ehlvest. Nende isa Juhan Ehlvest ja ema Maret Ehlvest on arstid.

Viited

Välislingid

Jaan Ehlvest FIDE andmebaasis

Jaan Jürine: Jaan Ehl­vest: maleprofi ametit ei tahaks ma kellelegi soovitada Eesti Päevaleht, 1. oktoober 2008
 Jaan Ehlvest jõudis Mehhiko turniiril poolfinaali Postimees, 23. detsember 2008
Oliver Rand, Kunagine tippmaletaja Jaan Ehlvest asus Saaremaale elama, Meie Maa, 15. juuli 2011

Kategooria:Eesti maletajad
Kategooria:Nõukogude Liidu maletajad
Kategooria:Ameerika Ühendriikide maletajad
Kategooria:Ameerika Ühendriikide maletreenerid
Kategooria:Tartu Ülikooli ajalooteaduskonna vilistlased
Kategooria:Sündinud 1962